ཞུ་ཆོས་གོས་སོགས་གསོལ་ནས་སྐུ་གདུང་མདུན་དུ་མཆོད་པ་རྣམ་ལྔ། ཉེར་
སྤྱོད་བདུན། སྨན་རཀ་གཏོར་གསུམ་ཚོགས་མཆོད། མཎྜལ་སོགས་དང་། མཆོད་མེ་
བརྒྱ་མཆོད་བཅས་མཆོད་ཚོགས་རྒྱུན་མ་ཆད་པར་ཕུལ་ཏེ་རྒུང་ཞག་ཉེར་ལྔའི་བར་
དུ་སྐུ་གདུང་ཡ་ཡོ་མེད་པར་དྲང་པོར་མཉམ་བཞག་ནམ་མཁའ་ལྟ་བུའི་དགོངས་
པར་བཞུགས། དད་ཅན་གྱི་སློབ་སྦྱིན་སེར་སྐྱ་ཀུན་གྱི་རིམ་བཞིན་གདུང་མཇལ་
མཆོད་པ་ཕུལ། དྲང་སྲོང་བརྩོན་འགྲུས་རིན་པོ་ཆེ་གཙོས་བླ་མ་དགེ་སློང་རྣམས་ཀྱི་
དགོངས་རྫོགས་འདས་མཆོད་ཆོ་ག་རྒུང་ཞག་བཞི་བཅུ་ཞེ་དགུའི་བར་དུ་བཏང་།
ཀུན་རིག་ལས་བཞི་རྒྱུན་ལྔ་གདུང་བསྲེག་བཅས་ཤིང་སྔགས་བཅོ་ལྔ་སྐོར་དང་ཀློང་
རྒྱས་སྟོང་འཛབ་སྟོང་དང་བཞི་བཅུའི་ཤིང་དང་འབྲེལ་བའི་མཆོད་པའི་ཕྲེང་ཚོགས་
བསྟར་ཏེ་གདུང་ཀློང་[རྒྱས]ལས་བཞི་རྒྱུན་གྱི་དཀྱིལ་འཁོར་དུ་སྐུ་སྤུར་མེ་ལ་གདན་
ཞུས་པའི་ཕྲིན་ལས་ཚད་ལྡན་གྲུབ་པར་བྱས་ཚེ་སྐུ་གདུང་ལ་ཞུགས་མེ་རང་འབར་
367

ཞང་ཞུང་རིག་གནས་དཔེ་དཀོན་གཅེས་ཕྲེང་།
དང་རྗེས་སུ་གདུང་རྟེན་རིང་བསྲེལ་དཀར་ལྗང་སྔོ་སེར་བརྒྱ་ཕྲག་མང་པོར་
བཞུགས། དེ་རྗེས་མེ་སྤྲེལ་སོས་དབྱར་གདུང་ཐལ་རྣམས་ལ་སཱ་ཚུ་ཁྲི་འབུམ་གྲངས་
བཏབ་ཏེ་དེ་ཉིད་བཞུགས་པའི་ཕྱིའི་གདུང་རྟེན་ཁང་བརྩེགས་མཆོད་རྟེན་བརྩེགས་
ཤིང་མངའ་འབུལ་རབ་གནས་མཛད་རྒུན་རིང་རྣམ་ཐར་འདི་ཉིད་དང་མགུར་
འབུམ་བཅས་ཞལ་ཆེམས་བཞིན་བྲིས་བརྩམས་ལྡེབ་རིང་དྲུག་བརྒྱ་ལོངས་པ་འདི་
ཉིད་ཀྱི་མ་ཕྱི་བྲིས། མེ་བྱ་ལོ་དབྱར་ཐོག་ནང་གི་གདུང་རྟེན་ཆེ་ཆུང་གསུམ་གྱི་ནང་
ཤིང་རྣམས་བཟོས། གསེར་དངུལ་ཟངས་གསུམ་གཡུ་བྱིར་སོགས་དགོས་ཆས་རྣམས་
ཇི་འགྲུབ་སྟ་གོན་བྱས། རྣམ་ཐར་འདི་གཉིས་ཀྱི་དཔར་རྩ་མཁས་མཆོག་དང་ཕྲན་
གཉིས་ཀྱིས་བྲིས། རྒུན་ཐོག་དགེ་སློང་བསྟན་འཛིན་དབང་གྲགས་རྒྱ་བསྐྱོད་དྷི་ཧ་
ལིར་འཕྲུལ་དཔར་ཚར་གྲངས་སུམ་བརྒྱ་ཐམ་པ་བསྐྲུན། བྲིས་དཔར་འགྲོ་སོང་
དབྱིན་སྒོར་བཞི་སྟོང་ལྷག་ཙམ་སོང༌། དེ་རྗེས་ས་ཁྱི་ལོར་དཔྱིད་དབྱར་དུས་བཟོ་
མགར་རྣམས་བོས་ཏེ་སྐུ་གདུང་ཆེ་བ་གསེར་ཟངས་དངུལ་གསུམ་བཀྲ་མ་དང༌།
ཆུང་བ་གསུམ་དངུལ་ལས་བཟོས་ཤིང་། ཕྲ་རྒྱན་རིན་ཆེན་ཚོགས་དང་ནང་རྟེན་
གཟུངས་རྫོང་རྟེན་གསུམ་ཇི་རྒྱས་ཕུལ་བཞེངས་ཀྱི་ཞིབ་ཐོ་དཀར་ཆག་ཟུར་གསལ་
ལྟར་ལེགས་པར་བཞེངས་ཤིང་སྒྲུབ་ཕུག་ཏུ་ཁྲིར་བཤམས་མཆོད་ཚོགས་མངའ་
འབུལ་རབ་གནས་ཚད་དང་ལྡན་པར་བླ་གྲྭ་དྲང་སྲོང་མང་པོས་བཀྲ་ཤིས་པར་
མཛད་དེ་གྲུབ་པ་ལགས་སོ། །
༈དོན་རྫོགས་སྨོན་ཚིག
ད་ནི་རྣམ་ཐར་གྱི་དོན་མདོར་བསྡུས་བཤད་ཅིང་མཇུག་བསྡུ་བ་ནི། འདི་སྐད་
དུ་ཐོས་ཏེ། དེ་ཡང་སྐྱབས་རྗེ་དམ་པའི་ཞལ་ནས། བདག་ནི་སྔོན་བསགས་སྨོན་ལམ་
བཟང་པོས་མཚམས་སྦྱར་ཏེ་རིགས་རུས་དམན་པར་མ་སོང་བའི་ཕ་མ་དགེ་བའི་
368

༄༅། །ཁྱུང་སྤྲུལ་འཇིགས་མེད་ནམ་མཁའི་མགུར་འབུམ།
བུ་རུ་བཙས་ཤིང་ཆུང་ནས་ད་ལྟའི་བར་བླ་མ་སྐྱེས་བུ་བརྒྱ་ཕྲག་ལྷག་པར་བསྟེན།
སྟོད་ཨོ་རྒྱན་ཟ་ཧོར་ཕྱིན་དང་སྨད་མདོ་ཁམས་ཁྱུང་པོ་ཡན་གྱི་རི་ཁྲོད་དབེན་
གནས་མང་པོ་འགྲིམ་ཞིང་མཚམས་སྒྲུབ་བྱས། བོན་རི་ཆེན་པོ་དང་གངས་ཅན་
ཏི་སེ་གཙོས་རྒྱ་ཞང་བོད་སོགས་ཀྱི་གནས་རི་བརྒྱ་ཕྲག་དུ་མ་མཇལ་བསྐོར་མཆོད་
འབུལ་ཞུས། དཔལ་ལྡན་བཀྲ་ཤིས་སྨན་རི་སོགས་རང་ལུགས་གཞན་ལུགས་ཀྱི་དགེ་
འདུན་སྡེ་བརྒྱ་ཕྲག་ལྷག་པ་ལ་མང་འགྱེད་བསྙེན་བཀུར་མཆོད་འབུལ་ཇི་ལྕོགས་
བྱས། གྲོང་དགོན་བརྒྱ་ཕྲག་མང་པོར་སོང་སྟེ་དབང་བསྐུར་ཆོས་བཤད་དགེ་བསྐུལ་
གང་ཐོན་བགྱིས། མཐའ་འཁོབ་མོན་རོང་གི་ཡུལ་རྣམས་སུ་དངོས་ཅན་དངོས་མེད་
ཀྱི་འགྲོ་བ་ཡོངས་ལ་སེམས་བསྐྱེད་སྙིང་རྗེའི་སྒོ་ནས་ཆོས་བཤད་གང་ཕན་བྱས་
པས་སྲོག་བཅད་དམར་མཆོད་བྱེད་པའི་ཡུལ་ལྷ་ཆེན་པོ་བཅུ་དྲུག་གི་དམར་ཆོག་
བཅད། རྒྱལ་བསྟན་སྤྱི་དང་ཁྱད་པར་ཞང་ཞུང་གི་བོན་བསྟན་ལ་བསམ་ནས་ལུས་
ངག་ཡིད་གསུམ་དཀའ་བ་དུ་མའི་སྒོས་ཁྱུང་ལུང་གནས་འདིར་དགོན་སྡེ་གསར་
བཞེངས་མ་སྡུག་ཙམ་གྲུབ། དགོན་པའི་མཆོད་རྒྱུན་རྟེན་རྩ་ཕྱོགས་ཀྱི་སྦྱིན་བདག་
ཁག་ནས་ཕུལ་བ་སོགས་དཀར་ལུག་བཞི་སྟོང་ཉེ་བ་དང་ནོར་གནག་བརྒྱ་སྐོར་ཀྱི་
མ་རྩ་སྦྱོར་འཇགས་བྱས། དག་སྣང་དང་བརྩམ་ཆོས་སོགས་ཀྱི་བསྟན་བཅོས་རིག་
གནས་སྐོར་སོགས་གླེགས་བམ་བཅུ་གསུམ་ལྷག་བརྩམས་ཤིང་དཔར་བསྐྲུན་སྤེལ།
ཆུང་ལོ་བརྒྱད་ནས་བཟུང་བཅོ་བརྒྱད་བར་རང་སེམས་ལ་སྒྲོ་འདོགས་བཅད་ཅིང་
གཉུག་མའི་ངོ་བོ་བལྟ་སྒོམ་སྐྱོང་གསུམ་འབྲེལ་བའི་སྔོན་འགྲོ་དང་དངོས་གཞི་ཞུས་
སྦྱངས་དག་མཐར་བྱས། ཉི་ཤུ་ནས་སུམ་ཅུ་བར་དཀའ་སྤྱད་དུ་མའི་སྒོས་ཁ་ཟས་ཤ་
ཆང
ང་དང་དགོང་དྲོ་སྤངས་ཏེ་གུང་ཚིགས་ཁོ་ན་བྱས། བསྙེན་སྨྱུང་ཆ་བརྒྱ་དང་ལྔ་
བཅུ་ལྷག་བསྡད། ཕྱག་བཞི་འབུམ་ལྷག་བཙལ། ཡིག་བརྒྱ་འབུམ་ཕྲག་གསུམ་དང་
སྙིང་པོ་རྣམ་གསུམ་ས་ཡ་རེ་བཏོན། ལོ་བཞི་བཅུ་ཡན་ཁ་ཏོན་ཞི་བ་གཡུང་དྲུང་
369

ཞང་ཞུང་རིག་གནས་དཔེ་དཀོན་གཅེས་ཕྲེང་།
ཡོངས་རྫོགས་དང་ཁྲོ་བོ་དབང་ཆེན་གཞུང་ཉིན་ཚར་མ་ཆག་པར་བཏོན། རྒྱུན་
དུ་བསང་གསོལ་གཅོད་གསུམ་སོགས་སྦྱིན་པ་རྣམས་བཞི་ཆགས་མེད་བཏང་། ཚེ་
སྒྲུབ་བྱེ་བ་མང་པོ་དང་ཁྲོ་ཕུར་ཞང་གསུམ་ཡི་དམ་ཕྱི་ནང་གསང་གསུམ་གྱི་བསྙེན་
སྒྲུབ་ཚད་ལོངས་པར་བསྐྱལ། དངོས་ཉམས་རྨི་ལམ་རྣམས་སུ་ལྷག་ལྷ་ཡི་དམ་གྱི་
ཞལ་གཟིགས་དང་རིག་འཛིན་མཁའ་འགྲོའི་ལུང་བསྟན་སོགས་དངོས་གྲུབ་བརྙེས་
པའི་རྟགས་དུ་མ་བྱུང༌། རང་དང་གཞན་གྱི་གྲུབ་མཐའ་ཀུན་ལ་ཐོས་བསམ་སྦྱངས་
བརྩོན་དང་ཁྱད་པར་གནས་ལྔ་རིག་པའི་གཞུང་ལ་བློ་སྦྱངས་དག་མཐར་བྱས་པས་
མཁས་པའི་གྲལ་མཇུག་ཕྱིན་པ་ཙམ་བྱུང༌། ལོ་བཅོ་ལྔ་ནས་སོ་ལྔའི་བར་དུ་རང་དོན་
གཙོ་བོར་བྱས་པའི་ཐོས་བསམ་སྒོམ་གསུམ་ཁ་འདོན་བསྙེན་སྒྲུབ་སོགས་བགྱིས། དེ་
ནས་ད་ལྟ་བར་གཞན་དོན་གཙོ་བོར་བྱས་པའི་འཆད་རྩོད་རྩོམ་གསུམ་དབང་ལུང་
ཁྲིད་གདམས་དད་ལྡན་ཡོངས་ལ་བསྩལ། དུས་རྒྱུན་དུ་སྡོམ་པ་གསུམ་དང་འབྲེལ་
བའི་བསླབ་གསུམ་རྣམ་པར་དག་པ་བསྐྱངས། བོན་ལུགས་དང་ཆོས་ལུགས་ས་
དགེ་བཀའ་རྙིང་གི་ཁུངས་གཏོགས་ནང་པའི་གྲུབ་མཐའ་འཛིན་པ་ཐམས་ཅད་ལ་
འཆི་བ་མི་རྟག་པས་སྣ་དྲངས་བའི་དགེ་བསྐུལ་ཅི་རིགས་བྱས། རང་གིས་བགྱིས་
པ་དང་གཞན་བསྐུལ་བྱས་པའི་སྲོག་བླུ་ཚེ་ཐར་ཁྲི་ཕྲག་མང་པོ་བགྱིས། སྔ་ཕྱི་ཁྲོ་
བོ་དབང་ཆེན་གཞུང་ཚར་གསུམ་སོགས་ཡིག་རྡོ་དང་མན་རྡོ་བརྒྱ་སྟོང་ཁྲི་འབུམ་
བརྐོས་བྲིས་བྲུས་དཔར་གསུམ་གྱི་གསུང་རབ་གླེགས་བམ་ཁྲི་ཕྲག་ལྷག་པ་སོགས་སྐུ་
གསུང་ཐུགས་རྟེན་གྱ་ནོམ་པར་བཞེངས་ཏེ་ཆོས་སྦྱིན་ཕངས་མེད་བཏང༌། གཞན་
ཕན་སྙིང་རྗེ་ཆེན་པོས་སེམས་ཅན་ཡོངས་ལ་བྱང་ཆུབ་སེམས་མཆོག་བསྐྱེད་པ་དང་
འབྲེལ་རྫོགས་པ་ཆེན་པོ་གཞི་ཁྲེགས་ཆོད་དང་ལམ་ཐོད་རྒལ་ཟབ་མོ་ལ་སྦྱངས་པའི་
ལྟ་སྒོམ་སྤྱོད་གསུམ་རྣམ་པར་དག་པས་མི་ཚེ་བསྐྱལ། དྲང་དོན་དུ་ཀུན་དང་མཐུན་
པའི་ཚུལ་གྱིས་རྒྱུ་འབྲས་སྤང་བླང་ཞིབ་པར་བསྲུང་པའི་སྤྱོད་པ་རྣམ་པར་དག་པ་
370

༄༅། །ཁྱུང་སྤྲུལ་འཇིགས་མེད་ནམ་མཁའི་མགུར་འབུམ།
བཟུང༌། ངེས་དོན་དུ་གང་ཡང་མ་ཡིན་པར་མཐའ་བྲལ་ནམ་མཁའ་ལྟ་བུའི་བོན་
ཉིད་ཀྱི་དབྱིངས་ལས་འཁོར་འདས་རང་ངོར་གྲུབ་པ་མེད་པའི་དོན་རྟོགས་གོམས་
ཐག་ཆོད་པའི་ལྟ་བ་རྨད་བྱུང་ལ་མཉམ་པར་བཞག བདེན་གཉིས་ཟུང་དུ་འབྲེལ་
པའི་དགེ་ཚོགས་གང་བགྱིས་མ་གྱུར་འགྲོ་བ་མ་ལུས་བདེ་ཆེན་བྱང་ཆུབ་ཀྱི་རྒྱུ་རུ་
འཁོར་གསུམ་དམིགས་མེད་ཆེན་པོར་བསྔོས་ཤིང་སྨོན་ལམ་བཟང་པོར་བཀྲ་ཤིས་
མཐའ་རྒྱས་གྲུབ་པ་མཐར་ཐོན་ཡིན། ད་ནི་རྣལ་འབྱོར་ན་བ་དགའ་ལ་ཤི་བ་བྲོད་
པ་ལགས་ཏེ། ཇི་སྐད་དུ། འཆི་བ་འཆི་བ་ཟེར་བ་དེ། །རྣལ་འབྱོར་སངས་ཆུང་རྒྱ་བ་
ཡིན། །ཞེས་དང༌། རྗེ་བཙུན་གྱི་ཞལ་ནས། འཆི་བས་འཇིགས་ནས་རི་ལ་ཕྱིན། །འཆི་
མེད་དོན་ལ་བསྒོམ་བསྒོམ་པས། །འཆི་མེད་གཉུག་མའི་བཙན་ས་ཟིན། །།ད་འཆི་
བའི་འཇིགས་པ་བོར་ཏེ་ཐལ། ། །
ཞེས་གསུངས་པ་ལྟར། གཉུག་མའི་གཤིས་ལུགས་ལ་འཆི་བ་མེད་པའི་དོན་
ཤེས་ཤིང་རྟོགས་དགོས་ཞེས་གསུངས་སོ།
།དེ་ལྟར་རྣམ་པར་ཐར་པ་སྐབས་བཅུ་
གསུམ་གྱི་བདག་ཉིད་ཅན་དུ་བྱས་པ་རྫོགས་སོ། །སླར་སྨྲས་པ། འདི་ལྟར་དིང་སང་
ལྔ་བདོའི་སྙིགས་མ་ལ། ། །མུས་ལོང་ཐང་འཁྱམས་ཉམ་ཐག་འགྲོ་བའི་ངོར། །རྒྱལ་
ལས་ལྷག་པའི་བཀའ་དྲིན་ཐུགས་རྗེ་ཅན། །དཔལ་ལྡན་བླ་མའི་རྣམ་ཐར་རྨད་བྱུང་
མཆོག །རང་གཞན་འགྲོ་ལ་དད་པའི་གསོས་འདེབས་དང༌། །རྗེས་འཇུག་སྐལ་ལྡན་
བགྱི་སྒོ་མི་ནོར་ཞིང༌། །བསྐུལ་བ་པོ་རྣམས་དགྱེས་པ་སྐོང་སླད་དུ། །ཁྱུང་ལུང་དངུལ་
མཁར་བླ་མའི་གདན་སར་བསྒྲིགས། ། དམ་པའི་གསང་གསུམ་ཡོན་ཏན་རྒྱ་མཚོ་
ཆེ། །བྱིས་བློའི་ཡོལ་ཀོས་གཞལ་བར་མི་ནུས་ཀྱང་། །མདོར་བསྡུས་ཆུ་ཐིགས་དད་
མོས་ཀུ་ཤའི་རྩེས། །བླངས་ཏེ་འགྲོ་བའི་སྐོམ་སེལ་སྣོད་དུ་བསྐྱིལ། །རྒྱན་གསུམ་ཚོན་
ལྔའི་རི་མོ་འབྲི་མཁས་ཤིང༌། །ཚིག་སྦྱོར་ཀུ་ཧུའི་དབྱངས་སྙན་སྨྲ་ཤེས་ཀྱང༌། །བླ་མའི་
ཞལ་གསུངས་འཕྱུགས་མེད་བཀོད་པ་ལས། །རང་བཟོའི་སྣོན་འཕྲི་བྱས་པ་འདི་ལ་
371

ཞང་ཞུང་རིག་གནས་དཔེ་དཀོན་གཅེས་ཕྲེང་།
མེད།
།ཐེ་
།རྒྱུན་རིང་དམ་པའི་གསུང་སྒྲོས་ཡིད་འཇགས་ཤིང༌། །ཡུན་དུ་ཞབས་འབྲེངས་
( འབྲངས)མཛད་ཚུལ་ཕལ་ཆེར་རྟོགས། །སླར་ཡང་བྱིན་རླབས་རྟགས་མཚན་
རིམ་བཞིན་གྱིས། །བླ་མའི་གསུང་ལས་ཅུང་ཟད་འཁྲུལ་མེད་སྙམ། །དེས་ན་རྗེས་
འཇུག་སྐལ་ལྡན་ཕོ་མོ་རྣམས།། ། སྐྱོན་གསུམ་བྲལ་བའི་བློ་གྲོས་ཡངས་པའི་སྤྱན། །
རིང་པོར་ཕྱེས་ཏེ་ལེགས་བཤད་འདིར་གཟིགས་དང༌། །མཚུངས་མེད་བླ་མའི་རྣམ་
ཐར་མ་ནོར་ཡོད། །ང་རྒྱལ་ཆེ་བས་དམན་ལ་བརྙས་པ་དང༌། །ཕྲག་དོག་སྡང་བས་
རོགས་ལ་ཟུར་ཟ་སོགས། །སྐྱོན་མཐོང་རྣམས་ཀྱིས་རང་སེམས་གང་འཐད་ལས།
ཚོམ་སྒྲོ་སྐུར་འདི་ལ་མཛད་དགོས་མིན། །སྙིང་གི་གྲོགས་མཆེད་བླ་མའི་ཞལ་སློབ་
དང༌། །དད་གུས་འགྱུར་མེད་སྦྱིན་བདག་ཕོ་མོ་དང༌། །རྗེས་སུ་འཇུག་པའི་སྐལ་
བཟང་འགྲོ་བ་རྣམས། །དད་མོས་བློས་ལོན་འདི་བཞིན་རྗེས་སློབ་མཛོད། །རིང་ནས་
ཞབས་ཕྱིར་འབྲེངས་(འབྲངས)པས་ཚུལ་རྟོགས་དང༌། །དམ་པའི་གསུང་སྒྲོས་
མ་བརྗེད་བཀོད་བྱས་ཀྱང་། །སོ་སྐྱེའི་བློ་ཡི་ལྷག་ཆད་ནོར་འཁྲུལ་སོགས། །བྱུང་ན་
སྟོབས་བཞིས་བཤགས་སོ་བཟོད་ཚངས་གསོལ། །འདི་བགྱིས་དགེ་བས་རྒྱལ་བསྟན་
ཡོངས་སུ་དར། །དེ་འཛིན་སྐྱེས་བུ་རྣམས་ཀྱི་ཞབས་པད་བརྟན། །དགེ་འདུན་སྡེ་
རྣམས་ཁྲིམས་གཙང་དར་རྒྱས་ཤིང༌། །བསྟན་སྦྱིན་ཚོགས་རྣམས་བདེ་སྐྱིད་ཕུན་
ཚོགས་ཤོག །འཇིག་རྟེན་ཁམས་ཀུན་ནད་མཚོན་མུ་གེ་སོགས། །སྙིགས་མའི་རང་
རྟགས་མིང་མེད་འཕྲལ་ཞི་ནས། །རྫོགས་ལྡན་གཞོན་ནུའི་དཔལ་ཡོན་ལ་འགྲན་
པའི། །དགེ་ལེགས་ཆེན་པོས་འགྲོ་ཁམས་ཁྱབ་གྱུར་ཅིག །ཁྱད་པར་གྲུབ་མཐའི་ཏོག་
ཆེན་གཤེན་རྒྱལ་བསྟན། །མི་ནུབ་མཐའ་རྒྱས་འཛམ་གླིང་མཐར་ཁྱབ་ནས། །བསྟན་
འཛིན་སྐྱེས་བུ་ཕྱོགས་བཅུའི་ཞིང་གང་སྟེ། །བདེ་ལེགས་ཕྲིན་ལས་ས་གསུམ་ཡོངས་
ཁེངས་ཤོག །[བདག་]ཀྱང་འདི་ནས་ཚེ་རབས་ཐམས་ཅད་དུ། །བླ་མ་མཆོག་གི་
ཞབས་དྲུང་ལ་སྐྱེས་ཤིང་། །བླང་དོར་ཤེས་བྱའི་གནས་ལ་མ་རྨོངས་པར། །མཉེས་པ་
372

༄༅། །ཁྱུང་སྤྲུལ་འཇིགས་མེད་ནམ་མཁའི་མགུར་འབུམ།
གསུམ་གྱི་ཐུགས་བཞེད་འགྲུབ་པར་ཤོག །བླ་མའི་རྗེས་སྐྱོང་བསྟན་འཛིན་སྐྱེས་བུ་
རྣམས། །སྐུ་ཚེ་མཐར་བརྟན་ཐུགས་བཞེད་མ་ལུས་འགྲུབ། །དམ་པའི་འཕྲིན་ལས་
ཕྱོགས་བཅུ་ཡོངས་སྤེལ་ཞིང་། །འགྲོ་དོན་མཐར་ཕྱིན་འཁོར་བ་དོང་སྤྲུགས་ཤོག །
ཅེས་པ་རྩོད་ལྡན་སྙིགས་མའི་དུས་འདིར་སྲིད་དུ་འཁྲུངས་ཤིང་འབྱོན་པར་དཀའ་
བའི་མཁས་དང་གྲུབ་པའི་ཁྱུ་མཆོག་སྐྱེས་བུ་དམ་པ་འཇིགས་མེད་ནམ་མཁའི་རྡོ་
རྗེའམ། གཡུང་དྲུང་རྒྱལ་མཚན་དཔལ་བཟང་པོར་འབོད་པའི་དཔལ་ལྡན་བླ་མ་
མཆོག་གི་རྣམ་ཐར་དད་བརྒྱའི་རྨ་བྱ་རྣམ་པར་རྩེ་བ་འདི་ཉིད། སྒྲུབ་གནས་སུམ་ཅུ་
རྩ་བདུན་གྱི་མགོ་བོ་དཔལ་ཞང་ཞུང་ཁྱུང་ལུང་དངུལ་མཁར་གྱི་རི་ཁྲོད་དུ། འབྱུང་
ལྡན་སུམ་བརྒྱའི་ནང་ཚན་རབ་བྱུང་བཅུ་དྲུག་པའི་གསེར་འཕྱང་མེ་བྱ་ལོའི་སྤྲིན་
དུས་ཆུ་སྟོད་ཟླ་བའི་དཀར་ཕྱོགས་རྒྱལ་བ་གསུམ་པའི་དྲལ་ཚེས་བཟང་པོར་ཡོངས་
སུ་གྲུབ་པར་བསྒྲིགས་པའི་དགེ་དེས་དཔལ་ལྡན་བླ་མའི་ཕྲིན་ལས་ཕྱོགས་བརྒྱར་
འཕེལ་ཞིང་རྒྱས་པའི་རྒྱུར་གྱུར་ཅིག དགེའོ། །དགེའོ། །དགེའོ། །དཔར་རྩའི་ཡི་གེ་ནི་
ཞང་ཞུང་ཁུ་ནུའི་དགེ་བཙུན་མཁས་མཆོག་རྡོ་རྗེས་བྲིས་པའོ།། །